ОТЧЕТ

за дейността на НЧ „Димитър Благоев 1930“ с.Ветрен

през 2021 год.

Основната дейност на нашето читалище е да задоволява и разнообразява културния живот на местното население.Да възпитава и утвърждава националното самосъзнание и да развива и подпомага любителското художествено творчество.

На 19 февруари отдадохме своята почит към делото и подвига на безсмъртния Апостол,като поднесохме венец и цветя пред паметната плоча.

За първи март всички жители бяха посетени от баба Марта и закичени с мартеници за здраве,изработени от самодейките.

За деня на жената,организирахме изложба на картини на местната художничка Гинка Николова.Всички жени,посетили изложбата получиха цвете от Председателя на читалището.По време на изложбата,г-жа Николова продаде над 10 картини и остана много доволна от организацията и благодари на читалището,като подари една картина.

За деня на детето 1 юни подготвихме изненада за единственото дете в селото,като му занесохме подаръци и лакомства.

През месец август участвахме в подготовката и в програмата по посрещането на участниците в българската дунавска регата.

През лятото активно репетирахме за участие в Национален събор в гр.Ловеч,но няколко дни преди датата той бе отложен във връзка с пандемията.

Правихме опити да реализираме и други мероприятия от календарния план,но хората се страхуваха и така се проваляха намеренията ни.Ковид-19 промени много хората и ще е цяло чудо ежедневието ни да се върне по старо му.Искрено се надяваме,че ще дойдат и по-добри времена.

Отчета е приет на събрание на читалището на 23.03.22год. с протокол №2

Председател:

/Н.Кескинов/